बांग्लादेश में जमात ए इस्लामी के नेता अब्दुल कादिर मुल्ला को फांसी दिए जाने के बाद भड़की हिंसा के बाद शनिवार तक मरने वालों की संख्या 21 हो गयी। मुल्ला को 12 दिसंबर की रात 10 बजे फांसी दी गई। उसे ये फांसी की सजा 1971 में बांग्लादेश की पकिस्तान से आजादी की लड़ाई के दौरान किये गए जुल्मों के लिए दी गई। मुल्ला को फांसी मिलने पर हजारों लोग जमा हुए। सरकार की जय जयकार हुई और नारे लगाए गए। मुल्ला के समर्थकों और विरोधियों के बीच हिंसा भड़क उठी। मुल्ला की फांसी को जमात ने ‘राजनीतिक हत्या’ कहा है।